1. **Ministru kabineta noteikumu projekta**
2. **„Grozījumi Ministru kabineta 2009.gada 7.jūlija noteikumos Nr.733 „Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi””**
3. **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 7.jūlija noteikumos Nr.733 ”Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi”” (turpmāk – noteikumu projekts)ir izstrādāts, pamatojoties uz Ministru kabineta 2013.gada 19.novembra sēdes protokollēmuma (prot. Nr.61 10.§) „Noteikumu projekts „Grozījumi Ministru kabineta 2000.gada 22.augusta noteikumos Nr.289 „Noteikumi par valsts nodevu par valsts valodas prasmes atestāciju profesionālo un amata pienākumu veikšanai””” 2.punktā doto uzdevumu Izglītības un zinātnes ministrijai sagatavot un izglītības un zinātnes ministram līdz 2014.gada 25.martam iesniegt noteiktā kārtībā Ministru kabineta noteikumu projektu par grozījumiem Ministru kabineta 2009.gada 7.jūlija noteikumos Nr.733 "Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi" (turpmāk – MK noteikumi Nr.733), paredzot, ka noteikumu projektā tiek iekļautas Ministru kabineta 2000.gada 22.augusta noteikumu Nr.289 "Noteikumi par valsts nodevu par valsts valodas prasmes atestāciju profesionālo un amata pienākumu veikšanai" (turpmāk – MK noteikumi Nr.289) normas. Ar Ministru kabineta 2014.gada 6.maija sēdes protokollēmumu (prot. Nr.26 12.§) minētā uzdevuma izpildes termiņš ir pagarināts līdz 2014.gada 1.jūlijam. Noteikumu projekts izstrādāts, pamatojoties uz Valsts valodas likuma 6.panta piekto daļu, Imigrācijas likuma 24.panta piekto daļu un 5.1daļu, likuma „Par Eiropas Savienības pastāvīgā iedzīvotāja statusu Latvijas Republikā” 3.panta ceturto un piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, jo MK noteikumos Nr.733 ir iekļauts regulējums par valsts valodas zināšanu apjomu un valsts valodas prasmes pārbaudes kārtību gan profesionālo un amata pienākumu veikšanai, gan pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai. Minētajos Ministru kabineta noteikumos ir iekļauts regulējums arī par valsts nodevu par valsts valodas prasmes pārbaudi pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai, savukārt regulējums par valsts nodevu par valsts valodas prasmes pārbaudi profesionālo un amata pienākumu veikšanai ir iekļauts MK noteikumos Nr.289. Tādējādi regulējums par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai un regulējums par valsts nodevu par valsts valodas prasmes atestāciju profesionālo un amata pienākumu veikšanai ir iekļauts divos dažādos normatīvajos aktos.Situācijā, kad normatīvais regulējums par vienu un to pašu administratīvo procesu, ir sadrumstalots, palielinās tiesiskā regulējuma pretrunu risks, kā arī attiecīgo tiesisko attiecību dalībniekiem nereti ir grūti orientēties tiesiskajā regulējumā, kas savukārt noved pie vairākām negatīvām sekām: pirmkārt, savu tiesību un pienākumu nepietiekoša izpratne; otrkārt, palielinās normatīvo aktu pārkāpuma risks; treškārt, pieaug negatīva attieksme pret likumdevēju un valsts pārvaldes institūcijām kopumā.Ņemot vērā iepriekšminēto, regulējums par valsts nodevu valsts valodas prasmes pārbaudei profesionālo un amata pienākumu veikšanai, par valsts valodas prasmes pārbaudi pastāvīgās uzturēšanās atļaujas un Eiropas Savienības pastāvīgā iedzīvotāja statusa Latvijas Republikā pieprasīšanai būtu iekļaujams vienos Ministru kabineta noteikumos. Savukārt MK noteikumi Nr.289 tiks atzīti par spēku zaudējušiem. Lai precizētu tiesisko regulējumu attiecībā uz valsts nodevas samaksu par valsts valodas prasmes pārbaudi, tiek veikti grozījumi MK noteikumos Nr.733, paredzot, ka minētajos noteikumos tiek iekļautas līdzšinējo MK noteikumu Nr.289 normas. Tādējādi tiek nodrošināts, ka valsts nodevas samaksas regulējums tiks attiecināts gan uz personām, kas kārtos valsts valodas prasmes pārbaudījumu profesionālo un amata pienākumu veikšanai, gan arī uz personām, kas kārtos pārbaudījumu pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai.Līdztekus jau minētajiem grozījumiem MK noteikumos Nr.733 tiek veikti daži grozījumi, lai optimizētu valsts valodas prasmes pārbaudes procedūru un padarītu to labvēlīgāku klientiem:1. pamatojoties uz līdzšinējo pieredzi, tiek palielināts valsts valodas prasmes pārbaudes rakstveida daļas izpildes laiks ­– līdz šim pamata valodas prasmes līmeņa pārbaudē rakstveida daļa ilga 60 minūtes, bet paredzēts, ka turpmāk tā ilgs 90 minūtes; līdz šim vidējā un augstākajā valodas prasmes līmeņa pārbaudē rakstveida daļa ilga 90 minūtes, bet paredzēts, ka turpmāk tā ilgs 120 minūtes; laikā kopš jaunā pārbaudes modeļa ieviešanas 2009.gadā pārbaudes nodrošinātāji pārliecinājušies, ka daļai pārbaudes kārtotāju nepieciešams ilgāks laiks rakstveida daļas izpildei;
2. tiek precizēti valsts valodas prasmes pārbaudes norises noteikumi, papildinot tos ar nosacījumu, ka pārbaudes laikā nedrīkst izmantot elektroniskās sakaru ierīces (mobilos tālruņus); šāda norma tiek iestrādāta, jo valsts valodas prasmes kārtotāji pārbaudes laikā cenšas sazināties ar citiem, lai lūgtu palīdzību uzdevumu izpildē, kā arī cenšas ar tālruņa palīdzību fotografēt pārbaudes materiālus;
3. MK noteikumu Nr.733 50.punktā noteikts, kura valsts valodas prasmes apliecība ir spēkā, ja persona kārto augstāka valsts valodas prasmes līmeņa pārbaudi. Noteikumu projektā tiek precizēts 50.punkts, paredzot, ja persona kārto pārbaudi atkāroti, neatkarīgi no pārbaudes prasmes līmeņa, un nesaņem sekmīgu vērtējumu, spēkā ir iepriekšējais lēmums par valsts valodas prasmes līmeni un pakāpi;
4. tiek paplašināts to personu loks, kam ir noteikti atvieglojumi valsts nodevas piemērošanā, kā arī atvieglojumi valsts nodevas piemērošanā tiek paredzēti ne tikai personām, kuras kārto valsts valodas prasmes pārbaudi profesionālo un amata pienākumu veikšanai, bet arī personām, kas kārtos valsts valodas prasmes pārbaudi pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai.
5. valsts nodeva 7,11 *euro* apmērā, tas ir samazināta valsts nodeva, tiek paredzēta bezdarbniekiem, kas saņem bezdarbnieka pabalstu, augstskolu un koledžu studentiem, vispārējās izglītības un profesionālās vidējās izglītības iestāžu izglītojamiem, personām, kas saņem vecuma pensiju, kā arī Černobiļas atomelektrostacijas avārijas seku likvidēšanas dalībniekiem.
6. valsts nodeva 1,42 *euro* apmērā, tas ir samazināta valsts nodeva, tiek paredzēta bezdarbniekiem, kuri nesaņem bezdarbnieka pabalstu, trūcīgām personām, daudzbērnu ģimeņu vecākiem, personām bērna kopšanas atvaļinājuma laikā, bāreņiem līdz 18 gadu vecumam, politiski represētām personām, invalīdiem, personām, kuras izcieš sodu brīvības atņemšanas iestādēs vai pēc soda izciešanas (trīs mēnešu laikā.
7. tiek precizēta norma attiecībā uz valsts nodevas atmaksu, nosakot – ja persona neierodas uz pārbaudi un MK noteikumos Nr.733 noteiktajā kārtībā neiesniedz attaisnojošus dokumentus, tad valsts nodeva par pārbaudi netiek atmaksāta; šāds precizējums ir veikts tādēļ, ka ir gadījumi, kad persona prasa atmaksāt valsts nodevu, kaut arī bez attaisnojoša iemesla neierodas uz pārbaudi; neraugoties uz to, ka persona uz konkrēto pārbaudi neierodas, administratīvais process jebkurā gadījumā ir uzsākts, ir pieņemts personas iesniegums, apstrādāti personas dati, sagatavoti pārbaudes materiāli u.c. darbības, kurās ieguldīti cilvēku un finanšu resursi;
8. 6.pielikumā nepieciešams svītrot prasību norādīt pases datus, ņemot vērā, ka šāda informācija administratīvā procesa nodrošinātājiem nav nepieciešama, jo personas tiek identificētas pēc personas koda;
9. 6.pielikumā paredzēts personai papildus norādīt valstisko piederību, kas kalpos statistisko datu apkopošanai integrācijas politikas realizācijas ietvaros.
 |
| 3. | Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām profesionālo un amata pienākumu veikšanai, pastāvīgās uzturēšanās atļaujas saņemšanai vai Eiropas Savienības pastāvīgā iedzīvotāja statusa iegūšanai nepieciešams kārtot valsts valodas prasmes pārbaudi, lai apliecinātu savu valsts valodas prasmes līmeni (īpaši – mazaizsargātās vai maznodrošinātās personas, kurām jākārto valsts valodas prasmes pārbaude). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014 *(euro)*** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  110 267\*  | Nav precīzi aprēķināms.

|  |
| --- |
|  |
|  |
|  |

 | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |   68 000\*\* | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* Precīzus aprēķinus veikt nav iespējams, jo 2014.gada valsts valodas prasmes pārbaudes pretendentu skaits nav prognozējams. Dotais aprēķins veikts, pamatojoties uz 2013.gada datiem.Plānotos ieņēmumus veido valsts nodeva (64 029 *euro* un pašu ieņēmumi 46 238 *euro*). Tiek plānots, ka 2014.gadā pārbaudi kārtos aptuveni 4000 personu. Pēc 2013.gada datiem valsts nodevu veido apt. 54% - 1.42 *euro* maksājumi; 18% - 7.11 *euro* maksājumi; 28% - 14.23 *euro* maksājumi.\*\* Aprēķini veikti, pamatojoties uz to, ka vidējās izmaksas pārbaudes nodrošināšanai ir 17 *euro* un ka 2014.gadā pārbaudi varētu kārtot aptuveni 4000 personu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Dati nav precīzi aprēķināmi, jo ieņēmumi un izdevumi ir tieši atkarīgi no šādiem svarīgākajiem faktoriem:1. valsts valodas prasmes pārbaudes pretendentu kopējā skaita;
2. no tā, cik pretendentu maksā valsts nodevas pilnu summu un kādam skaitam ir atvieglojumi nodevas maksājumā;
3. no tā, kurā vietā pārbaude tiek nodrošināta (Rīgā vai ārpus Rīgas pilsētas teritorijas).

To, ka prognozēt ieņēmumus un attiecīgi izdevumus var ļoti aptuveni, pierāda 2013.gads, kad tika prognozēts, ka pārbaudi kārtos 4000 cilvēku, bet kārtoja 9625 cilvēki. Prognozējams, ka turpmākajos trīs gados ieņēmumi samazināsies, jo:1. samazināsies pretendentu kopējais skaits;
2. nedaudz palielināsies pretendentu skaits, kuriem pēc noteikumu grozījumiem būs nodevas atlaides (tie būs ārzemnieki, kas pretendē uz pastāvīgās uzturēšanās atļaujas iegūšanu vai Eiropas Savienības pastāvīga iedzīvotāja statusu – pēc līdzšinējiem aprēķiniem ir apt. 3% no kopējā pretendentu skaita un patlaban šīm grupām nav piemērota valsts nodevas atlaide).
 |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nepieciešams precizēt likuma "Par nodokļiem un nodevām” 11.panta otrās daļas 40.punktu, aizstājot vārdu „atestācija” ar vārdu „pārbaude” un aizstājot vārdu „Kopienas” ar vārdu „Savienības”. Precizējumi tiks sagatavoti vienlaikus ar minētā normatīvā akta grozījumiem pēc būtības.  |

 Anotācijas V sadaļa – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par grozījumiem MK noteikumos Nr.733:1. tiks ievietota informācija Valsts izglītības satura centra mājaslapā;
2. tiks informēti pieaugušo latviešu valodas pedagogi semināros Latvijas lielākajās pilsētās (Rīgā, Rēzeknē, Daugavpilī, Liepājā, Ventspilī);
3. elektroniskā formā tiks informētas izglītības iestādes, kuras nodrošina valsts valodas apguvi pieaugušajiem, kā arī valsts iestādes, kuru darbības joma saistīta ar pieaugušajiem, kas apgūst valsts valodu un kuriem jākārto valsts valodas prasmes pārbaude (piemēram, Nodarbinātības valsts aģentūra, Latviešu valodas aģentūra).
 |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrijas Valsts izglītības satura centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministre Ina Druviete

Vīza: Valsts sekretāre Sanda Liepiņa

02.06.2014 15:00

1959

A.Lazareva

67814478; anta.lazareva@visc.gov.lv